# Jessica Chastain

| Jessica Chastain |
| --- |
| glumica |
| Chastain na Cannesu 2012. godine |
| Biografske informacije |
| Rođenje | 24. marta 1977.  (1977-03-24) Sjeverna Kalifornija, SAD |
| Profesionalne informacije |
| Obrazovanje | Juilliard School (B.F.A. 2003) |
| Zanimanje | glumica |
| Opus |
| Djelatni period | 2004 - |
| Znamenite uloge |
| Maya u *Zero Dark Thirty* |

**Džesika Čestejn** (engleski: *Jessica Chastain*, rođena kao Džesika Hauard, 24. marta 1977) je američka filmska, televizijska i pozorišna glumica. Polet u njenoj karijeri počinje 2011. godine, kada je igrala u čak sedam filmova, između ostalih i u kritičkom i komercijalnom hitu *Služavke*.

## Detinjstvo

Džesika je rođena sa prezimenom *Hauard*, ali je kasnije preuzela *Čestejn*, pseudonim njene majke koja se bavila veganstvom. Čestejnova je jedno od petoro dece, a njen otac je radio kao vatrogasac. Pohađala je njujoršku školu *The Juilliard*, gde je išla na dramske sekcije i učestvovala u studentskim predstavama. To joj je obezbedilo prve angažmane u pozorištu.

## Karijera

Projekat sa kojim počinje karijera Čestejnove je bila TV–serija *Mračne senke* iz 2004. gde je igrala Kerolin Sodard. Nakon toga dobija manje uloge u serijama *Red i zakon* i *Urgentni centar*, a 2008. prvu filmsku ulogu. Radi se o filmu *Džolin* koji prikazuje život zlostavljane tinjedžerke koja iz loših ide u gore ljubavne veze, uništava svoj život među narkomanima, lezbijkama i psihopatama. Godine 2011. počinje njen vrtoglavi uspon u Holivudu, sa čak šest komercijalno i kritički uspešnih filmova. Čestejnova je najpre snimila naunofantastičnu dramu *Drvo života*, gde igra pored Breda Pita i Šona Pena. Bila je u ulozi majke koja pokušava da posreduje između svog supruga i njihove dece, što uopšte nije lako s obzirom na to da se otac dosta autoritativno odnosi prema sinovima, koji se sve više udaljuju od njega. Potom je u filmu *Služavke* glumila dobrodušnu, ali ekscentričnu Siliju Fut, koju je konzervativni gradić na američkom Jugu odbacio zbog njenog *nemoralnog* braka. Silija je naime preotela dečka glavne devojke u gradu, neposredno pred njihovo venčanje. Film je smešten u šezdesete godine dvadesetog veka, a potpisuje ga velika, pretežno ženska, glumačka postava na čelu sa Vajolom Dejvis i Emom Stoun. Iste godine igrala je i u trileru *Dug* sa Helen Miren, psihološkom trileru *Sklonište*, kriminalističkoj drami *Teksaška polja smrti*. Al Pačino je Čestejnovoj poverio naslovnu ulogu u filmu *Saloma*, prvom u karijeri koji je režirao, a za koji je scenario napisan po istoimenom romanu Oskara Vajlda. U režiserskom debiju Rejfa Fajnsa, filmu *Koriolan*, Džesika tumači lik Virgilije. Za sve ove uloge je uglavnom dobijala nagrade za glumačko otkriće godine ili za najbolju sporednu glumicu (na Holivudskom filmskom festivalu, po mišljenju njujorških i losanđeleskih filmskih kritičara...), a krajem godine dobila je mnogo veće priznanje u vidu nominacija za Nagradu Udruženja filmskih glumaca, Nagradu filmskih kritičara, Zlatni globus i Oskara za najbolju glumicu u sporednoj ulozi, u filmu *Pomoć*.

## Filmografija

| Godina | Srpskohrvatski naziv | Originalni naziv | Uloga | Napomena
 |
| --- | --- | --- | --- | --- |
| 2008. | Džolin | *Jolene* | Džolin |  |
| 2010. |  | *Stolen* | Sali En |  |
| 2011. | Drvo života | *The Tree of Life* | gđa. O'Brajan | Nagrada Udruženja njujorških filmskih kritičara za najbolju sporednu glumicu godine
 |
| Dug | *The Debt* | mlada Rejčel Singer |  |
| Služavke | *The Help* | Silija Fut | Nagrada Udruženja njujorških filmskih kritičara za najbolju sporednu glumicu godine nominovana – Oskar za najbolju sporednu glumicu nominovana – Zlatni globus za najbolju sporednu glumicu u igranom filmu nominovana – Nagrada Udruženja televizijskih filmskih kritičara za najbolju glumicu u sporednoj ulozi nominovana – Nagrada BAFTA za najbolju glumicu u sporednoj ulozi nominovana – Nagrada Udruženja filmskih glumaca za najbolju glumicu u sporednoj ulozi
 |
| Sklonište | *Take Shelter* | Samanta | Nagrada Udruženja njujorških filmskih kritičara za najbolju sporednu glumicu godine
 |
| Teksaška polja smrti | *Texas Killing Fields* | Pem |  |
| Saloma | *Wilde Salome* | Saloma |  |
| Koriolan | *Coriolanus* | Virgilija |  |

## Reference

## Vanjske veze

* Džesika Čestejn na sajtu IMDb